EkBass/fiwiki-20250220-pages-articles huggingface dataset:
Satellite Awards

Satellite Awards on International Press Academyn (IPA) vuosittain jakama sarja palkintoja. Alun perin Satellite Awards tunnettiin nimellä Golden Satellite Awards. Palkintoja on jaettu vuodesta 1997 lähtien. == Palkintokategoriat == === Elokuvapalkinnot === ==== Nykyiset ==== * Paras alkuperäinen käsikirjoitus * Paras animaatio * Paras dokumentti * Paras elokuva – Draama * Paras elokuva – Musikaali tai komedia * Paras kuvaus * Paras laulu * Paras lavastus * Paras leikkaus * Paras miessivuosa (2006–) * Paras musiikki * Paras naissivuosa (2006–) * Paras näyttelijä – Draama * Paras näyttelijä – Musikaali tai komedia * Paras näyttelijäkokoonpano (tai Paras kokonaisuus) (2004–) * Paras naisnäyttelijä – Draama * Paras naisnäyttelijä – Musikaali tai komedia * Paras ohjaaja * Paras puvustus * Paras sovitettu käsikirjoitus * Paras vieraskielinen elokuva * Paras visuaalinen tehoste * Paras ääni (1999–) ==== Entiset ==== * Paras miessivuosa – Draama (1996–2005) * Paras miessivuosa – Musikaali tai komedia (1996–2005) * Paras naissivuosa – Draama (1996–2005) * Paras naissivuosa – Musikaali tai komedia (1996–2005) === Televisiopalkinnot === ==== Nykyiset ==== * Paras miessivuosa (2001–) * Paras minisarja (1999–) * Paras naissivuosa (2001–) * Paras näyttelijä – Draamasarja * Paras näyttelijä – Musikaali- tai komediasarja * Paras näyttelijä – Minisarja tai televisioelokuva * Paras näyttelijäkokoonpano (tai Paras kokonaisuus) (2005–) * Paras naisnäyttelijä – Draamasarja * Paras naisnäyttelijä – Musikaali- tai komediasarja * Paras naisnäyttelijä – Minisarja tai televisioelokuva * Paras televisioelokuva (1999–) * Paras televisiosarja – Draama * Paras televisiosarja – Musikaali tai komedia ==== Entiset ==== * Paras minisarja tai televisioelokuva (1996–1998) === Uusi media === * Outstanding Blu-Ray * Youth Blu-Ray * Sports/Racing Game * Outstanding Action/Adventure Game * Mobile Game == Aiheesta muualla == * Virallinen sivu Luokka:Yhdysvaltalaiset elokuvapalkinnot Luokka:Televisio-ohjelmapalkinnot
Universum Film

Universum Film AG paremmin tunnettu lyhenteellä Ufa tai UFA oli saksalainen filmistudio ja saksalaisen elokuvan pääkeskus Weimarin tasavallan ja Kolmannen valtakunnan aikana. Nykyään UFA on keskittynyt televisio-ohjelmien tekemiseen. UFA oli vuodesta 1917 aina vuoteen 1945 asti yksi maailmanelokuvan päävoimista, joka teki Babelsbergin elokuvastudiolla lukuisia elokuvahistorian klassikkoja kuten Fritz Langin ohjaama Metropolis ja Marlene Dietrichin tähdittämä Sininen enkeli. Natsi-Saksassa UFA valjastettiin natsien propagandan välineeksi. Toisen maailmansodan jälkeen Itä-Saksa perusti UFA:n tilalle Deutsche Film-Aktiengesellschaftin eli DEFAn. Saksojen yhdistymisen jälkeen vuonna 1991 UFA perustettiin uudelleen lähinnä televisiotuotantoon keskittyneeksi yritykseksi. Nykyään se on osa Bertelsmannin organisaatiota. ==Aiheesta muualla== *Ufa ja saksalaisen elokuvan kronologia *Elokuvakaupunki, Suomen Kuvalehti, 27.10.1928, nro 44, s. 24, Kansalliskirjaston digitaaliset aineistot * Ufa-kaupungissa, Seura, 22.06.1938, nro 25, s. 12, Kansalliskirjaston digitaaliset aineistot * Filmikaupunki, Aamulehti, 25.09.1938, nro 258, s. 19, Kansalliskirjaston digitaaliset aineistot Luokka:Saksalaiset elokuvayhtiöt
Interep National Radio Sales

Interep National Radio Sales, Inc. oli yhdysvaltalainen yritys, joka oli erikoistunut radiomainospaikkojen markkinointiin.Google Finance: Interep National Radio Sales, Inc. Yritys perustettiin vuonna 1981Radio Hall of Fame: Ralph Guild , mutta sen juuret juontavat 1953 perustettuun Darren McGavren Companyyn.Google välimuisti: fundinguniverse.com: Interep National Radio Sales Inc. Yritys edusti noin tuhattaviittäsataa radioasemaa Yhdysvalloissa, Kanadassa ja Meksikossa. Interep oli listattuna Nasdaqiin heinäkuuhun 2003 saakka.Goliath: Interep Announces Nasdaq Delisting Notice Yritys hakeutui konkurssiin vuonna 2008.BusinessWeek: Interep National Radio Sales Inc ==Lähteet== Luokka:Yhdysvaltalaiset yritykset
Divišov

Divišov () on kaupunki Sázavan varrella Tšekissä. Se sijaitsee Benešovin piirikunnassa Keski-Böömin läänissä 39 kilometriä Prahasta kaakkoon. Divišovin asukasluku oli vuoden 2020 arvion mukaan 1 758. == Lähteet == == Aiheesta muualla == * Kaupungin sivut * Speedway * Linna * Synagoga Luokka:Tšekin kunnat Luokka:Keski-Böömin lääni
Johannes Friessner

Johannes Friessner, myös Frießner (22. maaliskuuta 1892 Chemnitz, Saksan keisarikunta – 26. kesäkuuta 1971 Bad Reichenhall, Länsi-Saksa) oli saksalainen kenraalieversti toisen maailmansodan aikana. Friessner liittyi upseerioppilaaksi keisarillisen Saksan armeijan jalkaväkeen maaliskuussa 1911. Ensimmäisen maailmansodan alkupuolen hän palveli 179. jalkaväkirykmentin I pataljoonan adjutanttina. Joulukuussa 1916 hänet siirrettiin asetarvikeupseeriksi 24. jalkaväkidivisioonan esikuntaan. Saksan hävittyä sodan Friessner jäi palvelukseen Weimarin tasavallan asevoimiin Reichswehriin toimien muun muassa esikuntaupseerina ja komppanianpäällikkönä. Natsien noustessa valtaan vuonna 1933 Friessner oli toiminut jalkaväen upseerikoulun opettajana ja adjutanttina Dresdenissä. Lokakuussa 1934 hän siirtyi 82. jalkaväkirykmenttiin kuuluneen pataljoonan komentajaksi ja vuotta myöhemmin potsdamilaisen sotilaskoulun johtoon. Toisen maailmansodan alkuvuodet Friessner toimi armeijan sotilasopetuksesta vastaavana esikuntaupseerina. Hänet ylennettiin kenraalimajuriksi elokuussa 1940. Toukokuussa 1942 Friessner siirrettiin komentamaan 102. jalkaväkidivisioonaa, joka taisteli Keskustan armeijaryhmän alaisena itärintamalla. Tammikuussa 1943 hän sai XXIII armeijakunnan väliaikaisen komentajuuden, joka vahvistettiin huhtikuussa. Samalla hänet ylennettiin jalkaväenkenraaliksi. Kesällä hänen armeijakuntansa osallistui Kurskin taisteluun, joka päättyi Saksan tappioon. XXIII armeijakunta kärsi raskaita tappioita koko syksyn ajan. Tammikuussa 1944 Friessner siirrettiin Pohjoisen armeijaryhmän käyttöön. Helmikuussa Friessner sai johdettavakseen osasto Narvan, joka puolusti Narvan kaupunkia syksyyn 1944 saakka. Friessner ylennettiin kenraalieverstiksi taistelun aikana heinäkuussa ja siirrettiin Pohjoisen armeijaryhmän komentajaksi. Loppuvuoden aikana hän johti vielä Armeijaryhmä Etelä-Ukrainaa sekä Etelän armeijaryhmää. Hän ei pystynyt hidastamaan Rodion Malinovskin johtaman Arorintaman hyökkäystä loppuvuonna 1944. Päivää ennen jouluaattoa 1944 Hitler siirsi hänet Wehrmachtin komentajareserviin. Hän ei saanut uusia tehtäviä sodan lopun aikana. Saksan antauduttua Friessner jäi amerikkalaisten joukkojen vangiksi 8. toukokuuta 1945. Hänet vapautettiin marraskuussa 1947. Sodan jälkeen Friessner toimi muun muassa Saksalaisten sotilaiden liiton puheenjohtajana. Vuonna 1956 hän kirjoitti muistelmat Verratene Schlachten ("Petetyt taistelut") ajastaan Etelä-Ukrainan armeijaryhmän komentajana. Luokka:Saksalaiset kenraalit Luokka:Narvan historia Luokka:Vuonna 1892 syntyneet Luokka:Vuonna 1971 kuolleet
Kuubankerttuli

Kuubankerttuli (Teretistris fernandinae) on Kuubassa tavattava peukaloiskerttuleihin kuuluva varpuslintu. == Ulkonäkö == Kuubankerttulin selkä, siivet ja vatsa ovat väriltään harmaat. Vatsa on hieman yläruumista vaaleampi. Lajin pää on kirkkaan keltainen. == Elinympäristö == Kuubankerttulia tavataan Kuuban länsiosissa. Tyypillistä elinympäristöä ovat alankojen metsämaat. Saaren itäosissa elää lähisukulainen orientenkerttuli (Teretistris fornsi). == Lähteet == Luokka:Peukaloiskerttulit
Iisakki Lattu

Iisakki Lattu (21. elokuuta 1857 Kolppana, Inkerinmaa – 7. toukokuuta 1932 Helsinki) oli inkeriläissyntyinen kansakoulunopettaja ja pitkäaikainen Kansallisteatterin näyttelijä.Inkeriläiset – Kuka kukin on? 2013, s. 131. Latun vanhemmat olivat talollinen, kunnanvanhin Aaprami Lattu ja Saara Kämpäs. Hän valmistui kansakoulunopettajaksi ja lukkariksi Kolppanan suomalaisesta seminaarista 1876 ja toimi opettajana Inkerissä Liisilässä, Rahikkalassa ja Tuutarissa 1876–1884. Hän oli samaan aikaan myös kunnankirjurina ja kirjastonhoitajana Tuutarissa. Lattu toimi Suomalaisen teatterin näyttelijänä 1884–1902 ja Kansallisteatterin näyttelijänä 1902–1918. Hän oli myös Suomalaisen teatterin ja Kansallisteatterin kirjastonhoitajana 1884–1927, Suomalaisen näyttämön eläkelaitoksen esimiehenä 1896-1918 ja Kansallisteatterin hallintoneuvoston jäsenenä vuodesta 1909. Iisakki Lattu näytteli uransa aikana yli 200 roolissa. 1920-luvulla hän esiintyi myös muutamassa elokuvaroolissa. Näyttelijänä Lattu tunnettiin kansanomaisena koomikkona, hänen tunnetuimpia näytelmäroolejaan olivat Aleksis Kiven Nummisuutareiden Topias sekä Aleksandr Ostrovskin Myrsky-näytelmän Onnenpoika.Inkeriläisiä merkkihenkilöitä: Iisakki Lattu Viitattu 11.1.2015. Lattu myös ohjasi ja sovitti näyttämölle useita näytelmiä. Lisäksi hän oli taiteellisesti lahjakas ja osallistui tauluillaan Taiteilijaseuran näyttelyyn. Lattu kirjoitti kaunokirjallisia kertomuksia sanomalehtiin, kalentereihin ja albumeihin. Vuosina 1902–1906 Lattu toimitti joulujulkaisua nimeltä Jouluvieras Inkeriläisiin koteihin. Hän myös suomensi venäläisiä romaaneja ja näytelmiä. Latun puoliso vuodesta 1890 oli Josefina Pitkänen (k. 1930). == Lähteet == * Inkeriläiset – Kuka kukin on? Toim. Miettinen, Helena & Krjukov, Aleksei & Mullonen, Juho & Wikberg, Pekka. Inkerin kulttuuriseura, Helsinki 2013. * Wikiaineisto: Kuka kukin oli 1961 * Inkeriläisiä merkkihenkilöitä: Iisakki Lattu * ===Viitteet=== Luokka:Suomalaiset teatterinäyttelijät Luokka:Inkeriläiset henkilöt Luokka:Vuonna 1857 syntyneet Luokka:Vuonna 1932 kuolleet
Bert Doorn

Bert Doorn (s. 26. toukokuuta 1949) on alankomaalainen poliitikko. Hän kuuluu maansa kristillisdemokraattiseen Christen Democratisch Appèl -puolueeseen. Hän oli vuosina 1999–2009 Euroopan parlamentin jäsen ja kuului Euroopan kansanpuolueen (kristillisdemokraattien) ja Euroopan demokraattien ryhmään. Enschedessä syntynyt Doorn opiskeli oikeustiedettä Groningenissa, Nancyssä ja Freiburgissa. Tohtorin tutkintoon johtivat kilpailuoikeuden opinnot hän suoritti Freiburgissa. ==Lähteet== == Aiheesta muualla == * * Viralliset kotisivut Luokka:Alankomaalaiset europarlamentaarikot Luokka:Vuonna 1949 syntyneet Luokka:Elävät henkilöt
Boot Hill and Western Railway Company

Boot Hill and Western Railway Company on Right Cooperative Association of Wright, Kansasin omistama paikallinen rautatieyhtiö, joka toimii Fordin piirikunnassa Kansasissa Yhdysvalloissa. Rautatiellä on yhdysliikenneasema Dodge Cityssä BNSF Railwayn kanssa. Aiemmin sillä oli yhdysliikenneasema myös Bucklinissa Union Pacific Railroadin kanssa. Rautatiellä kuljetetaan pääasiassa maataloustuotteita. Rautatieyhtiön rataverkko käsittää yhden rataosan, noin 42 kilometrin pituisen osuuden Dodge Cityn ja Bucklinin välillä. Liikenne välillä Bucklin–Wilroads lakkautettiin syksyllä 2005 vähäisen liikenteen vuoksi, sillä osuudella oli liikennöinyt ainoastaan kahdeksan junaa syyskuun 2000 jälkeen. Right Cooperative Association of Wright, Kansas hankki rataosan omistukseensa syyskuussa 2000 sen entiseltä omistajalta, Dodge City Ford & Bucklin Railroad Companyltä. Rautatieyhtiö ei työllistä ainoatakaan työntekijää, vaan sen toimintaa hoitavat emoyhtiön työntekijät. ==Lähteet== Luokka:Kansasin liikenne Luokka:Yhdysvaltalaiset rautatieyhtiöt
Werner von Hausen

Paul Bernhard Werner von Hausen (29. lokakuuta 1870 Helsinki – 12. heinäkuuta 1951 Helsinki) oli suomalainen piirtäjä ja taidemaalari. Von Hausenin vanhemmat olivat pankinjohtaja Paul Frans Wilhelm von Hausen ja Fanny Maria Westberg. Hän pääsi ylioppilaaksi 1890 ja opiskeli Suomen Taideyhdistyksen piirustuskoulussa Helsingissä ja Pariisissa vuosina 1892–1894. Von Hausen teki opintomatkoja Pariisiin ohella Egyptiin, Müncheniin ja Italiaan 1900-luvun vaihteen molemmin puolin. Hänen teoksiaan oli ensi kerran esillä 1898 Oslossa ja Helsingissä. Von Hausen toimi piirustuksenopettajana Taideteollisessa keskuskoulussa 1908–1918 ja Kauniaisten yhteiskoulussa. Hän oli myös pitkään Suomen antroposofisen seuran varapuheenjohtajana. Von Hausenilta tunnetaan kolmisensataa teosta. Hänen tuotantoaan on esitelty näyttelyin vuosina 1974 ja 2023. __NOTOC__ == Teoksia == * Sabiinivuoret Italiassa * Maisema Sisiliasta == Palkintoja == * III palkinto Pietarsaaren yhteislyseon seinämaalauskilpailussa 1931 * Frietschin palkinto 1946 == Lähteet == * Wikiaineisto: Kuka kukin oli 1961 * Werner von Hausen. Suomen kuvataiteilijat -verkkomatrikkeli. * ==Kirjallisuutta== * == Aiheesta muualla == * Luokka:Suomalaiset taidemaalarit Luokka:Vuonna 1870 syntyneet Luokka:Vuonna 1951 kuolleet
Recep Akdağ

Recep Akdağ (s. 8. toukokuuta 1960) on turkkilainen lääkäri ja poliitikko. Hän syntyi Erzurumissa ja valmistui siellä Atatürk-yliopistosta. Hänestä tuli professori vuonna 1999.Strategic Vision Awards Hän kuuluu Oikeus ja kehitys -puolueeseen. Akdağ on työskennellyt lääketieteellisellä urallaan tutkijana, luennoitsijana ja Atatürk-yliopiston tutkimussairaalan varaylilääkärinä.New Cabinet of the Turkish Government Vuonna 2002 hän pääsi Turkin yksikamarisen parlamentin, Suuren kansalliskokouksen, jäseneksi ja maansa terveysministeriksi. Akdağ oli toisen kauden terveysministerinä 2016–2017, ja vuodesta 2017 varapääministeri. == Lähteet == Luokka:Oikeus ja kehitys -puolueen poliitikot Luokka:Turkin ministerit Luokka:Turkin suuren kansalliskokouksen jäsenet Luokka:Turkkilaiset lääkärit Luokka:Vuonna 1960 syntyneet Luokka:Elävät henkilöt
Madison (koira)

Madison (s. marraskuussa 1999) on labradorinnoutaja, joka näyttelee Vincentiä televisiosarjassa Lost.http://www.pittsburghlive.com/x/pittsburghtrib/s_369510.html Madisonin omistaja on Kim Stahl, joka harrasti Madisonin kanssa jäljestystä sekä tokoa.http://the.honoluluadvertiser.com/article/2004/Nov/08/il/il01a.html Vuonna 2001 Madison oli rankattu Havaijin kahdeksanneksi parhaaksi tokossa. Stahl ja Madison osallistuivat Lostin koekuvauksiin maaliskuussa 2004 ja saivat roolin. Sarjassa narttukoira Madison näyttelee Vincentiä, joka on uros. Stahl on kertonut, että käyttää useimmiten tennispalloja Madisonin koulutuksessa. Hänen mukaansa Madison on nauttinut sarjan kuvauksista, sillä se rakastaa olla huomion keskipisteenä. ==Lähteet== Luokka:Kuuluisat koirat
Aleksitymia

Aleksitymia (sanatarkasti: ei sanoja tunteille) tarkoittaa persoonallisuuden piirrettä, jolle on ominaista vaikeus tai kyvyttömyys tunnistaa tai kuvata omia tunteitaan ja erottaa niitä ruumiillisista tuntemuksista. Tutkijat epäilevät, että aleksitymiaa saattaa aiheuttaa aivojen rakenteellinen herkkyys. Muita mahdollisia syitä aleksitymialle ovat varhaislapsuuden vuorovaikutusverkostot ja masennus, joka estää tunteiden ilmaisua. Aleksitymiaan kuuluu myös ulkoisen maailman yksityiskohtiin ja tapahtumiin keskittyvä ajattelutyyli, jossa mielikuvituksen käyttö on vähäistä. Aleksitymian on todettu olevan yhteydessä muun muassa syömis- ja paniikkihäiriöihin sekä päihdeongelmiin. ==Katso myös== *Narsistinen persoonallisuushäiriö == Lähteet == * * === Viitteet === Luokka:Tunteet
En helt ny jul

En helt ny jul on Amy Diamondin neljäs levy. Albumi julkaistiin marraskuussa 2008. Se on Amy Diamondin tähän mennessä ainoa ruotsinkielinen levy ja sisältää joululauluja. Albumi nousi Ruotsissa Sverigetopplistanin sijalle 8. == Kappaleet == # # # # # # # # # # # # # == Aiheesta muualla == * En helt ny jul discogs.com -sivustolla == Lähteet == Luokka:Vuoden 2008 joulualbumit Luokka:Amy Deasismontin albumit Luokka:Ruotsalaiset joulualbumit
Esther Hjelt-Cajanus

Esther Yolanda Hjelt-Cajanus (14. elokuuta 1879 Tuusula – 30. marraskuuta 1959 Tukholma) oli suomalainen taidemaalari, kirjailija, kuvittaja ja Tukholman Suomi-toimiston johtaja.60-vuotias. Johtajatar Esther Hjelt-Cajanus, Helsingin Sanomat, 14.08.1939, nro 216, s. 2, Kansalliskirjaston digitaaliset aineistot. Viitattu 11.08.2024 Hjelt-Cajanuksen vanhemmat olivat kansleri, valtioneuvos Edvard Immanuel Hjelt ja Ida Sofia Åström. Käytyään tyttökoulun vuonna 1895 hän opiskeli Suomen Taideyhdistyksen piirustuskoulussa vuodet 1895–1897 ja 1898–1900. Hjelt-Cajanus opiskeli vielä maalausta ja kuvitustekniikkaa Firenzessä, Münchenissä, Dresdenissä ja Wienissä. Hän oli 1920-luvulta alkaen Uuden Suomen vakinainen avustaja Tukholmassa. Hän toimi lastenkirjojen ja -lehtien kuvittajana, kunnes siirtyi matkailualalle. Lisäksi hän piirsi joulukortteja ja suunnitteli huonekaluja sekä kirjontamalleja Suomen Käsityön Ystäville. Vuodesta 1904 Esther Hjelt-Cajanus oli naimisissa metsänhoitaja, filosofian tohtori Karl Werner Cajanuksen (1878–1919) kanssa. Hjelt-Cajanus oli Suomen Matkailuyhdistyksen toimistonhoitajana 1922–1923 ja miehensä kuoltua hän toimi Tukholmaan matkailua edistämään perustetun Suomi-toimiston johtajana 1926–1959. Suomi-toimisto kuului aluksi ruotsalaiseen Nyman & Schultz -yhtymään mutta siirtyi sitten Suomen Matkailijayhdistyksen haltuun. Nykyisin sen toimintaa jatkaa Matkailun edistämiskeskuksen Tukholman toimipiste, Finska Turistbyrån. == Kirjallista tuotantoa == * Olavin matka Myllykalliolle. Kuvat piirtänyt Aili Sarkkila. Lastenkirja. Kirja, Helsinki 1922. * Brattsystemet i Sverige. Förbundet för folknykterhet utan totalförbud, Helsingfors 1931. * Väkijuomakulutuksen säännöstely ja alkoholilainsäädäntö Ruotsissa. Täyskiellottoman kansanraittiuden edistämisliitto, Helsinki 1931. * Tre familjeporträtt. Omakustanne, Helsingfors 1936. * Suomibyrån 1926–1936. Suomibyrån, Stockholm 1936. * Suomitoimisto 1926–1936. Suomitoimisto, Helsinki 1936. * Moster Anni (Åström) berättar: Minnen från gamla tider. Söderström 1944. * Suomibyrån: 20-årsberättelse 1926–1946. Suomibyrån, Stockholm 1946. * Suomitoimisto: 20-vuotiskertomus 1926–1946. Suomitoimisto, Helsinki 1946. * Vera Hjelt: En banbryterska. Söderström 1946. * Vera Hjelt: Uranuurtaja. Aura, Turku 1948. * Mormor och moster Anni. Söderström 1950. * Vanhankylän kapteenska ja Anni-täti. WSOY 1950. * Edvard Hjelt och sekelskiftets Finland. Söderström 1953. == Lähteet == Luokka:Suomalaiset kuvittajat Luokka:Vuonna 1879 syntyneet Luokka:Vuonna 1959 kuolleet
Sectera Edge

Sectera Edge on NSA:n Secure Mobile Environment Portable Electronic Device -ohjelman mukainen tietoturvallinen General Dynamicsin valmistama älypuhelin http://www.tietokone.fi/pda/uutinen.asp?news_id=36520, joka muistuttaa RIM Blackberryä tai Palm Treoa, mutta jossa on mahdollisuus käyttää salattuja suljettuja verkkoja. Laite voi kytkeytyä WLAN:iin, GSM:ään tai CDMA:han tai Yhdysvaltain hallituksen suljettuun SIPRNetiin. Sen käyttöjärjestelmä on Windows CE.http://www.geek.com/articles/mobile/obama-to-keep-personal- blackberry-and-use-sectera-for-business-20090122/ Yhdysvaltain presidentti Barack Obaman uskotaan ottaneen Sectera Edgen käyttöönsä ja korvanneen sillä aiemmin käyttämänsä Blackberryn. George W. Bush tai Bill Clinton eivät käyttäneet älypuhelinta, jolla olisi voinut lähettää sähköpostia presidenttikautenaan. ==Lähteet== Luokka:Tietoturva Luokka:Älypuhelimet
Joan Martí Alanis

Joan Martí i Alanis (29. marraskuuta 1928 – 11. lokakuuta 2009) oli katolinen pappi, joka toimi vuosina 1971–2003 Urgellin hiippakunnan piispana. Siten hän oli myös toinen Andorran ruhtinaskumppaneista yhdessä Ranskan tasavallan presidentin kanssa. Andorran ruhtinaina toimivat yhtäaikaisesti Martí Alanisin kanssa Ranskan presidentit Georges Pompidou, Valéry Giscard d'Estaing, François Mitterrand ja Jacques Chirac. Martí Alanis sai pappisvihkimyksensä 17. kesäkuuta 1951. Vuonna 2001 hän sai arkkipiispan henkilökohtaisen tittelin. Hänen seuraajakseen Urgellin piispana nousi Joan Enric Vives Sicília. == Lähteet == ==Aiheesta muualla== *Catholic-hierarchy.org: Archbishop Juan Martí Alanis Luokka:Katoliset arkkipiispat Luokka:Andorralaiset henkilöt Luokka:Vuonna 1928 syntyneet Luokka:Vuonna 2009 kuolleet Luokka:Andorran ruhtinaskumppanit Luokka:Kristinusko Andorrassa
Giants of Rock

Giants of Rock oli vuosina 1987–1992 järjestetty suomalainen rockfestivaali. Tapahtumapaikkana oli Ahveniston moottorirata Hämeenlinnassa. Esiintyjät olivat alansa huippunimiä. Festivaalin järjestäminen loppui vuonna 1992 useista esiintyjäperuutuksista seuranneisiin taloudellisiin tappioihin. Kaksi vuotta myöhemmin festivaali järjestettiin vielä kerran nimellä Power of Rock. Myös tämä tapahtuma kärsi peruutuksista. Vuoden 1988 festivaalilla esiintyi brittiläinen Motörhead, jonka konsertti taltioitiin ja julkaistiin myöhemmin Nö Sleep at All -livelevynä. Samalla festivaalilla Hurriganes soitti yhden neljästä paluukeikastaan suosituimmalla kokoonpanollaan Remu Aaltonen, Cisse Häkkinen ja Albert Järvinen. Yleisradio kuvasi vuoden 1991 festivaalin, ja televisiossa esitettiin myöhemmin ainakin Sepulturan ja U.D.O:n osuudet. ==Esiintyjät== 15.8.1987 * Dio * Helloween * Zero Nine * Havana Black * Kirka * Catwalk * O.S.S.Y * Loud Crowd * Mama Grande 2.7.1988 * Motörhead * Hurriganes * Girlschool * Stone * Yö * Miljoonasade * Mamba * Boycott * Playmate 1.7.1989 * Anthrax * Suicidal Tendencies * Disneyland After Dark (D.A.D.) * Misguided * Stone * Airdash * Stratovarius 28.7.1990 * Uriah Heep * Sodom * Running Wild * Pretty Maids * Stone * Raptori * Waltari * A.R.G. * Horsepower * Mental Penalty Hip Hop 6.7.1991 * Sepultura * U.D.O. * Winger * Rage * The Almighty * Peer Günt * Havana Black * Airdash 1992, 1994 * Accept (1994) * Obituary (1994) * Impaled Nazarene (1992) * Boycott (1992) * Xysma (1992) * Stone (1992) * Kingston Wall (1992) * Entombed (1992) * Misguided (?) * Gringos Locos * Sancnity (1992) * Tarot (1994) == Lähteet == *Concert Experiences ===Viitteet=== Luokka:Entiset rockfestivaalit Suomessa Luokka:Hämeenlinnan tapahtumat Luokka:Pullerinmäki
Meritxell Mateu i Pi

Meritxell Mateu i Pi (s. 19. tammikuuta 1966) on Andorran liberaalipuolueen poliitikko. Hän on toiminut maansa ulkoministerinä vuodesta 2007 vuoteen 2009. Ennen sitä hän oli jo luonut uran niin suurlähettiläänä kuin ministerinäkin.Govern d'AndorraCurrent female foreign ministers Mateu i Pi opiskeli historiaa ja kansainvälisiä suhteita. == Lähteet == Luokka:Andorralaiset poliitikot Luokka:Ulkoministerit Luokka:Vuonna 1966 syntyneet Luokka:Elävät henkilöt
Kinga Göncz

Kinga Göncz (s. 8. marraskuuta 1947) on unkarilainen poliitikko. Opiskeltuaan lääketiedettä Budapestissa hän erikoistui ensin psykiatriaan, sitten psykoterapiaan. Hän on luennoinut monissa ulkomaisissa yliopistoissa. Hänestä tuli ministeri ensi kertaa vuonna 2002. Vuosina 2006–2009 hän toimi maansa ulkoministerinä. Vuosina 2009–2014 hän oli Euroopan parlamentin jäsen sosialistien ja demokraattien ryhmässä. Göncz osaa unkarin lisäksi englantia ja saksaa. Hän on naimisissa ja hänellä on kaksi aikuista lasta. Hänen isänsä Árpád Göncz on entinen Unkarin presidentti. == Lähteet == == Aiheesta muualla == * Kinga Göncz Unkarin ulkoministeriön sivuilla * Luokka:Unkarin ulkoministerit Luokka:Unkarilaiset europarlamentaarikot Luokka:Vuonna 1947 syntyneet Luokka:Elävät henkilöt
Katarzyna Hall

Katarzyna Hall (s. 15. maaliskuuta 1957) on puolalainen poliitikko. Hän syntyi Gdańskissa ja opiskeli matematiikkaa Gdańskin yliopistossa. Hänestä tuli vuonna 2006 Gdańskin varapormestari.Republic of Poland: The Chancellery of the Prime Minister 16\. marraskuuta 2007 hän nousi maansa opetusministeriksi Ryszard Legutkon seuraajana. Hall oli ministerinä vuoteen 2011, jolloin Krystyna Szumilas korvasi hänet. Hall on naimisissa poliitikko Aleksander Hallin kanssa. == Lähteet == == Aiheesta muualla == Luokka:Puolan ministerit Luokka:Opetusministerit Luokka:Vuonna 1957 syntyneet Luokka:Elävät henkilöt
Tulvatasanko

Tulvatasanko on suhteellisen tasaista maata jokiuoman molemmin puolin. Tulvatasangolle nousee tulvavesi, mikäli reunavalleja ei koroteta. Tulvatasangot ovat maanviljelyskulttuurin syntypaikkoja. Säännöllisesti tulvivien jokien liete lannoittaa maata ja turvaa hyvät sadot. Tulvavesi myös huuhtoo kasteluvedestä maahan jääneen suolan mukaansa ja täydentää maaperän vesivarastoja. Toisaalta tulvatasankojen toistuvat tulvat ovat aiheuttaneet myös paljon vahinkoa ja kuolemia. Tulvatasangot kuuluvat maailman monimuotoisimpiin ja dynaamisimpiin ekosysteemeihin. Maapallon maapinta-alasta tulvatasankoja on noin kaksi prosenttia. Tulvatasankoja on esimerkiksi Amazonin, Brahmaputran, Niilin, Nigerin ja Kongon sekä Siperian jokien rannoilla. Bangladeshista noin 80 prosenttia on tulvatasankoa, ja Euroopan ja Japanin väestöistä noin puolet elää entisillä tulvatasangoilla. Euroopan ja Yhdysvaltojen alkuperäisistä tulvatasangoista yli 90 prosenttia on käytännössä kadonnut, kun ne on muutettu pelloiksi ja kaupunkialueiksi. ==Lähteet== Luokka:Geomorfologia Luokka:Potamologia Luokka:Seulonnan keskeiset artikkelit
De Havilland Canada DHC-6 Twin Otter

DHC-6 Twin Otter on de Havilland Canadan valmistama 20-paikkainen 2-moottorinen potkuriturbiinilentokone. Lyhyille kiitoteille soveltuvaa (STOL) konetyyppiä käytetään paljon sekä matkustaja-, rahti- että ambulanssikoneena. Se on suosittu myös laskuvarjohyppääjien kuljetuksessa. Konemalli on varustettu kiinteällä kolmipyöräisellä laskutelineellä tai kellukkeilla. __NOTOC__ ==Historia== Konemallin kehitys alkoi vuonna 1964, ja ensilento suoritettiin 20. toukokuuta 1965. Prototyyppikoneita (Series 1) valmistettiin kuusi kappaletta, minkä jälkeen alkoi varsinainen sarjatuotantokoneiden (Series 100) valmistus. Series 100 -koneita valmistettiin 109 kappaletta. Vuonna 1968 konemallia muutettiin, ja se sai nimityksen Series 200. Tällöin koneen STOL-ominaisuuksia parannettiin, pidennettyyn nokkaan sijoitettiin suurempi rahtitila ja takarahtitilan ovea suurennettiin. Series 200 -koneita valmistettiin 204 kappaletta. Kaikki Series 1-, 100- ja 200-koneet varustettiin 550-hevosvoimaisilla Pratt & Whitney Canada PT6A-20 -moottoreilla. Vuonna 1969 esiteltiin tehokkaammalla 680 hevosvoiman Pratt & Whitney Canada PT6A-27 -moottoreilla varustettu Series 300 -versio. Tehokkaamman moottorin myötä koneen suorituskyky ja kantavuus olivat parempia kuin aiemmissa malleissa. Series 300 osoittautui menestyksekkäämmäksi malliksi, ja niitä valmistettiin 641 kappaletta ennen kuin konemallin tuotanto päättyi vuonna 1988. ===Uustuotanto=== Kanadalainen Viking Air, joka on valmistanut varaosia de Havilland Canadan lentokoneisiin, osti Twin Otterin tuotanto-oikeudet Bombardierilta vuonna 2006 ja aloitti Twin Ottereiden tuotannon uudelleen. Perusrakenteet säilyivät samoina, joten tyyppisertifikaattia ei tarvinnut uusia. Koneen avioniikka modernisoitiin ja koneeseen tehtiin noin 120 pienempää muutosta. Moottoreina käytetään Pratt & Whitney Canadan PT6A-34/35 -moottoreita. Vuonna 2022 koneiden valmistus siirrettiin samaan Longview Aviation -konserniin kuuluvalle uudelleen perustetulle De Havilland Canadalle. ==Käyttö== Konemallia toimitettiin tavallisen pyörällisen laskutelineen lisäksi sekä suksilla, että kellukkeilla varustettuna. Koska konemalli pystyi operoimaan lyhyiltä ja huonokuntoisilta kiitoteiltä, siitä tuli hyvin suosittu kone monilla syrjäseuduilla, kuten Kanadan pohjoisosissa ja Alaskassa. Näiden alueiden lisäksi konetta käytetään paljon myös Afrikassa, Australiassa, Etelämantereella, sekä monilla saariryhmillä. Kaikkiaan 584 kaikista valmistetuista Twin Ottereista oli edelleen käytössä elokuussa 2006. ==Lähteet== Luokka:Kanadalaiset matkustajalentokoneet Luokka:1960-luvun matkustajalentokoneet Luokka:Rahtikoneet Luokka:STOL-lentokoneet DHC-6 Twin Otter
Adam Yauch

Adam Nathaniel Yauch, joka tunnetaan myös taiteilijanimillään MCA, Bloach ja Nathaniel Hörnblowér (5. elokuuta 1964 Brooklyn, New York, Yhdysvallat – 4. toukokuuta 2012 Manhattan, New York, Yhdysvallat), oli hip hop -yhtye Beastie Boysin yksi kolmesta jäsenestä Michael ”Mike D” Diamondin ja Adam ”Adrock” Horovitzin lisäksi. Hän ohjasi monia Beastie Boysin musiikkivideoita salanimellä Nathanial Hörnblowér. Yauch oli myös innokas lumilautailun ja skeittauksen harrastaja. Yauchin äiti oli juutalainen, mutta hän itse ei saanut uskonnollista kasvatustaAdam Yauch on His Spiritual Journey, Rolling Stone , 4.5.2012, julkaistu alkujaan 28.5.1998, viitattu 6.5.2012. Hän kääntyi myöhemmin buddhalaiseksi. Hän oli Tiibet-aktivisti ja toimi Tiibetin itsenäisyyden hyväksi muun muassa perustamalla Milarepa-säätiön, joka ajaa Tiibetin asiaa. Hän oli keskeisenä henkilönä järjestämässä ensimmäistä Tibetan Freedom -konserttia vuonna 1996.Otto Talvio, Räppäristä tuli Tiibet-aktivisti, Kuolleet, Helsingin Sanomat 6.5.2011 sivu C 14 Artikkelin verkkoversio Yauch kuoli 4. toukokuuta 2012 New Yorkissa imusolmukesyöpään. == Lähteet == Luokka:Yhdysvaltalaiset hip hop -artistit Luokka:Vuonna 1964 syntyneet Luokka:Vuonna 2012 kuolleet Luokka:Juutalaiset hip hop -artistit
Palanderin talo (Tampere)

Palanderin talo sijaitsee Tampereen Keskustorin etelälaidalla Jugend- torillaomasaari.fi . Kuusikerroksisessa rakennuksessa on muun muassa useita myymälöitä ja toimistoja. Rakennuksen kolme ylintä kerrosta ovat suurimmaksi osaksi yksityishenkilöiden asuntoina. Keskustorin puolella ylimmässä kerroksessa keskellä oli ateljeehuoneisto, joka on yksi talon kuuluisimmista osista. Siellä ovat työskennelleet useat koti- ja ulkomaiset taiteilijat, tunnetuimpina Hugo Simberg ja Kimmo Kaivanto.matkailu-opas.comTampere - kulttuuripalvelut Ateljee oli pitkään Tampereen kaupungin hallinnassa. == Historia == Tampereen kaupunginviskaali ja varatuomari Karl Verner Palander osti tontin osoitteesta Keskustori 7 vuonna 1897. Suunnitelmana oli rakennuttaa jugendtyylinen talo. Projektin arkkitehdiksi hän palkkasi Birger Federleyn ja rakennusmestariksi Jonas Anderssonin. Idän puoleinen osa talosta valmistui hänen suunnitelmiensa mukaisesti vuonna 1901. Pariisin vuoden 1900 maailmannäyttelyn innoittamana Palander halusi muuttaa suunnitelmia, ja keskeneräistä länsipuolta varten hän tilasi uudet piirustukset Vihtori Heikkilältä. Federley ei asiasta riemastunut vaan nosti kanteen piirustustensa luvattomasta muuttamisesta. Aleksis Kiven katuun rajoittuva länsipuoli valmistui neljä vuotta myöhemmin. Palander asui itse talossa kuolemaansa asti eli vuoteen 1922, jolloin talo siirtyi Suomen Pankin omistukseen. Oston yhteydessä taloa muutettiin paremmin toimistokäyttöön sopivaksi. Lisäksi pääovi uusittiin 1920-luvun tyyliseksi.Koskivoimaa - Tampereen Keskustorin rakennuskannan muutokset 1918-1940 Pankin konttori oli pitkään talon alakerrassa, ja talo tunnettiin myös Suomen Pankin talona. Vuonna 1937 Suomen Pankin talon tontilla Hallituskadun puolella sijainnut kaksikerroksinen tallirakennus kunnostettiin ja sinne sijoitettiin Tampereen tuomiokapitulin ja Porvoon hiippakunnan arkisto, joka siihen asti oli sijainnut Suomen Pankin talon kellarikerroksessa.1.000 hyllymetriä tilaa Tampereen tuomiokapitulin uudessa arkistohuoneistossa, Aamulehti, 31.12.1937, nro 352, s. 5, Kansalliskirjaston digitaaliset aineistot Nykyään Suomen Pankilla ei ole omistusta talossa, ja vanha Palanderin talo -nimi palautettiin 2000-luvun alun remontin yhteydessä. Palanderin talo oli aikomus purkaa vuoden 1938 asemakaavan perusteella. Suunnitelmat jäivät kuitenkin toteutumatta, kun toinen maailmansota syttyi. Rakennus suojeltiin asemakaavalla vuonna 1996. == Lähteet == == Aiheesta muualla == Luokka:Tampereen suojellut rakennukset Luokka:Tampereen asuinrakennukset Luokka:Birger Federleyn suunnittelemat rakennukset Luokka:Tampereen nähtävyydet Luokka:Nalkala
Adam Horovitz

Ad-Rock ja King Ad-Rock (oik. Adam Keefe Horovitz s. 31. lokakuuta 1966 South Orange, New Jersey, Yhdysvallat) on rap-artisti. Hän on muiden bändiprojektiensa lisäksi myös näytellyt elokuvissa Lost Angels,Romano, Bello (toim.): Video-opas 95, WSOY 1994, s. 229. Roadside Prophets ja A Kiss Before Dying. Horovitz on ollut naimisissa muusikko Kathleen Hannan kanssa vuodesta 2006 saakka. Horovitz on epileptikko. == Lähteet == Luokka:Yhdysvaltalaiset hip hop -artistit Luokka:Vuonna 1966 syntyneet Luokka:Elävät henkilöt
Steve Kloves

Steve Kloves (s. 18. maaliskuuta 1960 Austin, Texas, Yhdysvallat) on yhdysvaltalainen käsikirjoittaja. Hänet tunnetaan parhaiten Harry Potter -elokuvien käsikirjoituksista. Hän on myös käsikirjoittanut ja ohjannut elokuvan Loistavat Bakerin pojat. Kloves on saanut Oscar-ehdokkuuden elokuvasta Wonder Boys. ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Vuonna 1960 syntyneet Luokka:Elävät henkilöt
Melbournen paikallisjuna

thumb|Southern Crossin rautatieasema. Melbournen paikallisjuna on raideliikennejärjestelmä, joka palvelee Melbournen kaupunkia lähiympäristöineen Victorian osavaltiossa Australiassa. Se käsittää 830 kilometriä junarataa, 149 kuusivaunuista junaa, 15 linjaa ja 211 rautatieasemaa. Järjestelmä palvelee noin 400 000 matkustajaa päivässä.Metro Trains Melbourne: Information for First Time Users Joukkoliikenteen käyttäjien yhdistyksen tekemän vuonna 2010 julkaistun tutkimuksen mukaan Melbournen paikallisjunajärjestelmä ei ole metrotasoinen raideliikennejärjestelmä, sillä junat kulkevat ainoastaan ruuhka-aikoina kymmenen minuutin välein. Muina aikoina junat kulkevat harvemmin.The Age 3.4.2010: Melbourne trains fail world 'metro' test Osa kaupungin keskustassa sijaitsevasta kehäradasta () kulkee maan alla. Muualla junat kulkevat maan päällä. Kehäradan rakentaminen aloitettiin vuonna 1971 ja se valmistui vuonna 1985. Department of Transport, State Government of Victoria, Australia: City Loop history Lähes kaikki linjat kulkevat kehäradan kautta. Kehäradan varrella sijaitsevien asemien nimet ovat Flinders Street, Southern Cross, Flagstaff, Melbourne Central ja Parliament.Metro Train Melbourne: Maps & Stations Kun Victorian rautatiet yksityistettiin vuonna 1999, Melbournen paikallisjunia alkoi liikennöidä Connex. Vuoden 2009 lopulta alkaen paikallisjunia on liikennöinyt hongkongilainen MTR-yhtiö nimellä Metro Trains.The Age 24.11.2009: Trains shunted aside for Connex's final Melbourne run ==Linjat== *Alamein *Belgrave *Craigieburn *Cranbourne *Epping *Frankston *Glen Waverley *Hurstbridge *Lilydale *Pakenham *Sandringham *Sydenham *Upfield *Werribee *Williamstown Lisäksi järjestelmään kuuluu dieseljunayhteys Frankstonista Stony Pointiin. ==Lähteet== ==Aiheesta muualla== Luokka:Paikallisjunaverkot Luokka:Melbourne Luokka:Australian rautatieliikenne
Kirkkojärvi (Hamina)

Kirkkojärvi () on Haminassa sijaitseva järvi, joka kuuluu Vehkajoen vesistöön. Kirkkojärvi on yhteydessä Suomenlahteen Mullinkosken ja Salmenvirran kautta. Järven pohjoisosaan laskevat pohjoisesta Vehkajoki ja Pyölinjoki sekä idästä Lelunjoki. Kirkkojärvi on Natura 2000-aluetta. Kirkkojärvi on maankohoamisen seurauksena merestä kuroutunut järvi, joka on syntynyt usean kluuvijärven maatuessa. Se on rehevöitynyt ja lähes kokonaan umpeenkasvanut. Kirkkojärveä kunnostettiin vuosina 1994–1995 rakentamalla järven keskiosien yli pengerpato, jolla eteläosa erotettiin muusta järvestä. Eteläosan vedenpintaa nostettiin ja sitä pidetään noin 0,8 metriä pohjoisosaa korkeammalla. Eteläosan ympäri kaivettiin myös avoin uoma. Kirkkojärven pohjois- ja itäosa sijaitsevat entisen Vehkalahden kunnan alueella. Järven ruotsinkielinen nimi tulee Vehkalahden Pampyölin kylän nimestä. ==Lähteet== Luokka:Kymenlaakson järvet Luokka:Suomen Natura-alueet Luokka:Vehkajoen vesistö Luokka:Haminan järvet
400 000

__NOTOC__ 400 000 on rap-yhtye Sauruksen toinen studioalbumi. Sen julkaisi Lyhtyjä -niminen levy-yhtiö vuonna 2005. == Kappaleet == # # # # # # # # # # # == Lähteet == Luokka:Sauruksen albumit Luokka:Vuoden 2005 albumit
Shelley Duvallin silmät

__NOTOC__ Shelley Duvallin silmät on rap-yhtye Sauruksen ensimmäinen studioalbumi. Se julkaistiin vuonna 2003 Lyhtyjä -nimisen levy-yhtiön kautta. == Kappaleet == # # # # # # # # # # # # == Lähteet == Luokka:Vuoden 2003 esikoisalbumit Luokka:Sauruksen albumit
Rikospaikkana Presidio

Rikospaikkana Presidio () on vuonna 1988 ensi-iltansa saanut jännityselokuva, jonka pääosaa näyttelee Sean Connery. Elokuvan on ohjannut Peter Hyams, joka myös toimi elokuvan pääkuvaajana. == Juoni == San Franciscossa sijaitsevassa Presidion sotilastukikohdassa on tapahtunut raaka murha. Rikosta selvittämään laitetaan everstiluutnantti Alan Caldwell (Connery) ja poliisitarkastaja Jay Austin (Harmon). Miehet eivät oikein pidä toisistaan, koska juuri Caldwell aikoinaan erotti Austinin sotilaspoliisista. Nyt heidän on kuitenkin unohdettava erimielisyytensä ja työskenneltävä yhdessä. ==Näyttelijät== ==Arvioita== Video-oppaassa vuodelta 1994 Asko Alanen pitää elokuvaa kaavamaisena vauhtitrillerinä, jonka suvantokohdissa puhutaan rakkaudesta tai isänmaallisuudesta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Luokka:Yhdysvaltalaiset jännityselokuvat Luokka:Vuoden 1988 yhdysvaltalaiset elokuvat Luokka:Peter Hyamsin ohjaamat elokuvat
Ozone Monday

Ozone Monday on vuonna 1996 perustettu hard rock -yhtye. Yhtye perustettiin samana vuonna hajonneen Skid Row'n pohjalta, ja kokoonpanossa tapahtui vain yksi muutos- sillä Sebastian Bach ei ollut enää tässä yhtyeessä laulajana. Yhtye äänitti kokonaisen albumin, mutta ainoiksi julkaisuiksi jäivät vuonna 1997 ja 1998 yksi demo ja ep. Kappale "Born A Beggar" ilmestyi Skid Rown albumilla ThickskinBlabbermouth.net. Yhtye hajosi 1999, kun Skid Row teki paluun lavoille. Tosin yhtyeeseen vain pestattiin uusi laulaja ja nimi vaihdettiin takaisin Skid Rowiksi. ==Kokoonpano== *Sean McCabe - laulu *Dave Sabo - soolo,- rytmikitara, taustalaulu *Rachel Bolan - basso, taustalaulu *Rob Affuso - rummut, taustalaulu ==Lähteet== Luokka:Yhdysvaltalaiset rockyhtyeet
Peurajärvi (Kanada)

Peurajärvi () on suuri järvi Kanadan keskiosissa Saskatchewanin ja Manitoban provinssien rajalla. Järven pinta-ala on noin 6 650 km², joten se on Kanadan yhdeksänneksi suurin järvi, kun Suuret järvet lasketaan mukaan, ja kuuluu maailman 30 suurimman järven joukkoon.Tilastokeskus: Maantieteellisia tietoja aihepiireittäin Saskatchewanin järvistä se on Athabascajärven jälkeen toiseksi suurin. Järven rantaviiva on hyvin rikkonainen, ja järvessä on lukuisia pieniä saaria. Itärannalla on pieni Kinoosaon taajama, pohjoispäässä Manitobaan kuuluva Brochetin kunta ja eteläpäässä Southendin kylä. Järvi laskee pääosin etelään Reindeer River -joen kautta Churchilljokeen, joka virtaa edelleen itään Hudsoninlahteen. Järvi on kalaisa ja sen takia varsin suosittu urheilukalastuskohde. Järven eteläpäässä on noin 5 kilometrin levyinen ja 220 metriä syvä Deep Bay -lahti, joka on syntynyt suuren meteoriitin törmäyksessä liitukaudella noin 100 miljoonaa vuotta sitten.University of New Brunswick. Earth Impact Database. Deep Bay crater Tarun mukaan lahdessa on elänyt hirviö, joka on syönyt järven ympäristöön talvehtimaan tulleita peuroja niiden kulkiessa järven jäällä.History Reindeer Lake Alue on muutenkin geologisesti kiinnostava, sillä sen kallioperä kuuluu maapallon vanhimpiin, proterotsooisella kaudella syntyneisiin muodostumiin. Huolimatta useiden tutkimusmatkailijoiden (muun muassa David Thompson) vierailtua järvellä, alue ei koskaan ollut merkittävä turkiskaupan kannalta. Alueelle perustettiin useita turkiskauppa-asemia 1790–1800-lukujen vaihteessa, joista jokainen lopetti toimintansa muutaman vuoden toiminnan jälkeen. == Lähteet == ==Aiheesta muualla== * Kuvia ja historiaa Luokka:Kanadan järvet Luokka:Manitoban järvet Luokka:Saskatchewanin maantiede Luokka:Churchilljoen vesistö
Šalom

Šalom () on heprealainen sana, joka merkitsee 'rauhaa' ja 'hyvinvointia'. Samoin kuin suomen kielessä, rauha voi tarkoittaa kahden osapuolen välistä rauhaa (erityisesti ihmisen ja Jumalan tai kahden kansan välistä) tai sisäistä rauhaa. Sanaa käytetään erityisesti tervehdyksenä, samoin kuin arabiankielinen sanaa salam, jota käytetään myös muslimien kesken toivotuksessa salam aleikum (rauha kanssasi). Heprean "Šalom aleichem" (suom. rauha kanssasi) on yleinen tervehdys. == Katso myös == * Saalem Luokka:Hepreankieliset sanat ja sanonnat
Kiekko-67

Kiekko-67 on turkulainen rulla- ja jääkiekkoseura, joka perustettiin Åbo IFK:n jääkiekkojoukkueen pohjalle. Seuran perustajia oli muun muassa Kalervo Kummola. Seura pelasi kaudella 1970–1971 SM-sarjassa. Tuolloin joukkueessa pelasivat muun muassa myöhemmin Tampereen Ilveksen kapteenina toiminut Veikko Suominen, vuonna 1964 Tampereen Tapparassa Suomen-mestaruuden voittanut Juhani Peltola sekä Marko ja Miikka Kiprusoffin isä Jarmo Kiprusoff, joka oli myös seuran perustajia. 1990-luvulla seura pelasi I-divisioonassa toimien välillä TPS:n farmijoukkueena. Tuolloin joukkueessa pelasi myöhempiä suomalaisia huippupelaajia, kuten Petteri Nummelin, Mikko Eloranta ja Sakari Palsola. Kaudella 2021–2022 seuran edustusjoukkue pelaa III-divisioonassa. http://www.tilastopalvelu.fi/ih/serie/?lang=fi#xl-serie-serieinfo == Lähteet == Luokka:Suomalaiset rullakiekkoseurat Luokka:Suomalaiset jääkiekkoseurat Luokka:Turkulaiset urheiluseurat Luokka:Vuonna 1967 perustetut urheiluseurat
Blankettilaki

Blankettilaki (, ranskan sanasta blanc ’valkoinen’) on laki, jossa ei ole varsinaisia oikeussäännöksiä, vaan ainoastaan valtion hallintoelimille annettu valtuutus oikeussäännösten antamiseen säädetyssä järjestyksessä. Suomessa blankettilakeja käytetään usein valtiosopimusten lainsäädäntöä vaativien määräysten voimaansaattamiseen. Valtiosopimuksen sisältäessä voimassa olevien lakien kanssa ristiriidassa olevia kohtia on joko muutettava lainsäädäntöä tai säädettävä blankettilaki, jolla sopimuksen säännökset säädetään Suomessa voimassa oleviksi. Blankettilaki sisältää yleensä vain kaksi pykälää. Ensimmäisessä pykälässä lukee esimerkiksi "...sopimuksen lainsäädännön alaan kuuluvat määräykset ovat lakina voimassa sellaisina kuin Suomi on niihin sitoutunut". Toisessa pykälässä lukee vaikkapa "Tämän lain voimaantulosta säädetään tasavallan presidentin asetuksella." Ehdotus blankettilaiksi annetaan eduskunnalle hallituksen esityksessä. Samassa esityksessä eduskuntaa pyydetään hyväksymään myös neuvoteltu valtiosopimus. Tällaista lakiehdotusta ei voida jättää lepäämään, mutta muuten se käsitellään kuten muutkin lakiehdotukset. Perustuslakia koskeva blankettilaki on hyväksyttävä kahden kolmasosan enemmistöllä, muissa riittää yksinkertainen enemmistö. ==Blankettiasetus== Jos valtiosopimuksen voimaansaattaminen ei edellytä lain säätämistä, voidaan asiasta antaa asetus. Tällöin annetaan yleensä blankettiasetus. Sellainen annetaan usein myös lainsäädäntöä edellyttäneen valtiosopimuksen voimaansaattamisesta. Blankettiasetus saattaa sisältää myös esimerkiksi Suomen tekemiä varaumia sopimukseen. Blankettilait ja blankettiasetukset ovat blankettisäädöksiä. ==Lähteet== * Uusi tietosanakirja. Tietosanakirja oy, 1960. * Spectrum, s.v. ”valtiosopimus”. WSOY, 1981. Luokka:Erityislait
Einar Inkeroinen

Einar Ilmari Inkeroinen () oli Kauppalehden pitkäaikainen päätoimittaja. Inkeroisen vanhemmat olivat pastori Taavi Inkeroinen ja Elin Aleksandra Wilskman. Hän pääsi ylioppilaaksi 1925, suoritti kauppakorkeakoulun päästötutkinnon 1927 ja valmistui kauppatieteiden kandidaatiksi 1929. Inkeroinen toimi Suomen ylioppilaskuntien liiton varapuheenjohtajana ja puheenjohtajana 1931. Inkeroinen oli Kauppalehden päätoimittajana 1931–1951. Hän oli lehteä kustantaneen Kauppalehti Oy:n johtokunnan jäsenenä vuodesta 1931 ja yhtiön toimitusjohtajana 1934–1956. == Aiheesta muualla == * == Lähteet == * Wikiaineisto: Kuka kukin oli 1961 Luokka:Suomalaiset päätoimittajat Luokka:Vuonna 1903 syntyneet Luokka:Vuonna 1956 kuolleet
Peurajärvi

Peurajärvi voi tarkoittaa ainakin seuraavia maantietellisiä kohteita: * Peurajärvi (), järvi Saskatchewanin ja Manitoban rajalla Kanadassa * Peurajärvi, järvi ja virkistysalue Nurmeksessa * Peurajärvi, järvi Pellon Ajangissa * Peurajärvi, järvi Pellon Konttajärvellä * Peurajärvi, järvi Pertunmaalla * Peurajärvi, kylä Ranualla * Iso Peurajärvi, järvi Ylöjärvellä. Luokka:Järvien täsmennyssivut
Peter Öberg

Peter Öberg (17. huhtikuuta 1980) on ruotsalainen suunnistuksen MM-mitalisti, joka edustaa ruotsalaista OK Hälleniä. Öberg pitää päämatkanaan keskimatkaa, jolla hän on saavuttanut MM-hopeaa Trondheimissa 2010 ja Savoiessa 2011. Trondheimissa Öberg hävisi kultaa voittaneelle Norjan Carl Waaler Kaasille ainoastaan seitsemän sekuntia. Savoiessa 2011 isäntämaan Thierry Gueorgiou voitti kultaa ylivoimaisesti runsaalla kahdella minuutilla. Öbergillä on lisäksi viestistä MM-hopeaa Ukrainan kisoista 2007 ja Suomen kisoista 2013MM- viestin 2013 tulokset , MM-pronssia Sveitsin kisoista 2012 sekä EM-kultaa Viron kisoista 2006. Vuonna 2008 Öberg voitti uransa ensimmäisen maailmancupin osakilpailun Ruotsissa sprinttimatkalla. Seuraavana vuonna hän voitti kaksi maailmancupin osakilpailua ja sijoittui cupin kokonaiskilpailussa kolmanneksi. Nuorten sarjassa hänellä on viestin MM-hopea vuodelta 2000. == Saavutukset == === MM-kilpailut === * 2007 19. sprintissä, kahdeksas keskimatkalla ja hopeaa viestissä * 2008 viides keskimatkalla ja kahdeksas viestissä * 2009 15. keskimatkalla ja 13. pitkällä matkalla * 2010 hopeaa keskimatkalla ja kuudes viestissä * 2011 hopeaa keskimatkalla * 2012 kuudes keskimatkalla ja pronssia viestissä * 2013 kymmenes keskimatkalla ja hopeaa viestissä === EM-kilpailut === * 2006 30. sprintissä, viides keskimatkalla ja kultaa viestissä * 2008 kuudes sprintissä ja kymmenes keskimatkalla * 2010 seitsemäs keskimatkalla ja 39. pitkällä matkalla === Avoimet PM-kilpailut === * 2003 11. keskimatkalla ja 18. pitkällä matkalla * 2005 33. sprintissä ja 14. keskimatkalla * 2007 11. sprintissä, viides keskimatkalla ja pronssia viestissä * 2009 kultaa keskimatkalla, neljäs pitkällä matkalla ja kultaa viestissä === Nuorten MM- kilpailut === * 1999 29. pitkällä matkalla ja viides viestissä * 2000 19. keskimatkalla, 15. pitkällä matkalla ja hopeaa viestissä === Maailmancup === * 2006 30. kokonaispisteissä * 2007 9. kokonaispisteissä * 2008 7. kokonaispisteissä, yksi osakilpailuvoitto * 2009 3. kokonaispisteissä, kaksi osakilpailuvoittoa * 2010 31. kokonaispisteissä * 2011 14. kokonaispisteissä * 2012 10. kokonaispisteissä == Lähteet == *Peter Öbergin profiili World of O Runners-sivustolla === Viitteet === Luokka:Ruotsalaiset suunnistajat Luokka:Vuonna 1980 syntyneet Luokka:Elävät henkilöt
Live in São Paulo

__NOTOC__ Live in São Paulo on Sepulturan toinen livealbumi, joka julkaistiin 8. marraskuuta 2005. Kappaleet nauhoitettiin 3. huhtikuuta 2005 São Paulossa, Brasiliassa. Albumi julkaistiin myös DVD-formaatissa.Discogs: Sepultura – Live in São Paulo (2 × DVD, DVD-Video, PAL) == Kappaleet == === CD 1 === # # # # # # # # # # # === CD 2 === # # # # # # # # # # == Kokoonpano == === Yhtye === * Derrick Green – laulu, rytmikitara * Andreas Kisser – kitara, taustalaulu * Paulo Jr. – basso * Igor Cavalera – rummut === Vierailevat muusikot === * B-Negao – laulu (kappale "Black Steel in the Hour of Chaos") * Alex Camargo – laulu (kappale "Necromancer") * João Gordo – laulu (kappaleet "Reza" ja "Biotech Is Godzilla") * Jairo Guedz – kitara (kappaleet "Troops of Doom" ja "Necromancer") == Arvostelut == * AllMusic: AllMusic review * Imperiumi.net: Imperiumi.net: Levyarvio * Soundi: == Lähteet == == Aiheesta muualla == * * Luokka:Vuoden 2005 konserttitallenteet Luokka:Sepulturan albumit
Roman Jefimov

Roman Jefimov (, s. 7. huhtikuuta 1976) on venäläinen suunnistuksen viestin kaksinkertainen maailmanmestari, joka edustaa suomalaista Hiisirastia. Jefimov kuului MM-kultaa voittaneeseen Venäjän joukkueeseen peräkkäisinä vuosina 2006 Tanskassa ja 2007 Ukrainassa. Hänen muita saavutuksiaan ovat Ukrainan MM- kisojen pitkän matkan kuudes sija 2007 sekä vuoden 2002 Unkarin EM-kisoissa keskimatkan kuudes sija. Jefimov on naimisissa Natalja Jefimovan (o.s. Koržova) kanssa. ==Arvokisasijoitukset== ===MM-kilpailut=== *2003 20. pitkällä matkalla ja viides viestissä *2005 26. sprintissä, 24. pitkällä matkalla ja 12. viestissä *2006 31. sprintissä, 22. pitkällä matkalla ja kultaa viestissä *2007 29. sprintissä, kuudes pitkällä matkalla ja kultaa viestissä *2008 20. pitkällä matkalla ===EM-kilpailut=== *2002 16. sprintissä, kuudes keskimatkalla ja kuudes viestissä *2004 32. keskimatkalla ja 29. pitkällä matkalla *2008 29. keskimatkalla ja 10. pitkällä matkalla ===Nuorten MM- kilpailut=== *1995 neljäs keskimatkalla, 11. pitkällä matkalla ja 8. viestissä *1996 24. pitkällä matkalla ===Maailmancup=== *2000 91. kokonaispisteissä *2002 38. kokonaispisteissä *2004 87. kokonaispisteissä *2005 69. kokonaispisteissä *2006 71. kokonaispisteissä *2007 53. kokonaispisteissä *2008 57. kokonaispisteissä ==Lähteet== *Roman Efimovin profiili World of O Runners-sivustolla Luokka:Venäläiset suunnistajat Luokka:Vuonna 1976 syntyneet Luokka:Elävät henkilöt